CELEX: 62017CN0494
Language: el
Date: 2017-11-06 00:00:00
Title: Υπόθεση C-494/17: Αίτηση προδικαστικής αποφάσεως την οποία υπέβαλε το Corte di Appello di Trento (Ιταλία) στις 14 Αυγούστου 2017 — Ministero dell’Istruzione, dell’Università e della Ricerca — MIUR κατά Fabio Rossato, Conservatorio di Musica F.A. Bonporti

6.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 374/18
            
         Αίτηση προδικαστικής αποφάσεως την οποία υπέβαλε το Corte di Appello di Trento (Ιταλία) στις 14 Αυγούστου 2017 — Ministero dell’Istruzione, dell’Università e della Ricerca — MIUR κατά Fabio Rossato, Conservatorio di Musica F.A. Bonporti
   (Υπόθεση C-494/17)
   (2017/C 374/26)
   Γλώσσα διαδικασίας: η ιταλική
   
      Αιτούν δικαστήριο
   
   Corte di Appello di Trento
   
      Διάδικοι στην υπόθεση της κύριας δίκης
   
   
      Εκκαλούν: Ministero dell’Istruzione, dell’Università e della Ricerca — MIUR
   
      Αντεκκαλών: Fabio Rossato
   
      Εφεσίβλητο: Conservatorio di Musica F.A. Bonporti
   
      Προδικαστικό ερώτημα
   
   Έχει η ρήτρα 5, σημείο 1, της συμφωνίας-πλαισίου για την εργασία ορισμένου χρόνου που συνήφθη από τη CES, την UNICE και το CEEP, η οποία προσαρτάται στην οδηγία 1999/70/ΕΚ (1), την έννοια ότι αντιτίθεται στην εφαρμογή των διατάξεων του άρθρου 1, παράγραφοι 95, 131 και 132, του ιταλικού legge 107/2015, οι οποίες προβλέπουν την μετατροπή των συμβάσεων ορισμένου χρόνου των εκπαιδευτικών σε συμβάσεις αορίστου χρόνου μόνο για το μέλλον, χωρίς αναδρομική ισχύ και χωρίς αποκατάσταση της ζημίας που έχουν υποστεί, ως μέτρων με αναλογικό, αρκούντως αποτελεσματικό και αποτρεπτικό χαρακτήρα που διασφαλίζουν την πλήρη αποτελεσματικότητα των διατάξεων της συμφωνίας-πλαισίου, σε σχέση με την παραβίασή της μέσω της καταχρηστικής ανανεώσεως συμβάσεων εργασίας ορισμένου χρόνου κατά τον χρόνο που προηγήθηκε της περιόδου κατά την οποία προορίζονταν να παραγάγουν αποτελέσματα τα μέτρα των ως άνω διατάξεων;
   
      (1)  Οδηγία 1999/70/ΕΚ του Συμβουλίου, της 28ης Ιουνίου 1999, σχετικά με τη συμφωνία πλαίσιο για την εργασία ορισμένου χρόνου που συνήφθη από τη CES, την UNICE και το CEEP (ΕΕ L 175, σ. 43).